આ યુવકની વેદના એના શબ્દોમાં ટપકે છે. સાથોસાથ બીજા એક યુવકે પણ સવાલ લખીને મોકલ્યો છે. એ યુવકનું નામ રાકેશ. લગ્નને દસ વર્ષ થયાં છે. આઠ વર્ષની દીકરી અને ચાર વર્ષનો દીકરો છે. રાકેશનાં લગ્ન મા-બાપે ગોઠવ્યાં હતાં. લગ્ન થયાં ત્યારથી એની પત્ની પ્રીતિએ એને દિલથી સ્વીકાર્યો જ ન હતો. લગ્નની શરૂઆતના ગાળામાં કે હનીમૂન દરમિયાન પણ પ્રીતિએ રોમેન્ટિક બનેલા પતિનું દિલ તોડી નાખ્યું હતું. પત્નીનો સ્વભાવ આવો જ હશે એવું માનીને રાકેશે પ્રીતિ જેવી છે એવી સ્વીકારીને મન મનાવી લીધું. ગોઠવેલું લગ્ન જે રિધમમાં જતું હોય તે રીતે જિંદગી પસાર થઈ રહી છે.